CELEX: 62019TN0884
Language: hu
Date: 2019-12-30 00:00:00
Title: T-884/19. sz. ügy: 2019. december 30-án benyújtott kereset – Folschette és társai kontra Bizottság

24.2.2020   
            
            
               HU
            
            
               Az Európai Unió Hivatalos Lapja
            
            
               C 61/58
            
         
      2019. december 30-án benyújtott kereset – Folschette és társai kontra Bizottság
      (T-884/19. sz. ügy)
      (2020/C 61/74)
      Az eljárás nyelve: francia
      
         Felek
      
      
         Felperesek: Marc Folschette (Leudelange, Luxembourg), Tetyana Grygorenko (Leudelange) és Professional Business Solutions SA (Leudelange) (képviselő: N. Bauer ügyvéd)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  nyilvánítsa a kérelmet a jelen formájában elfogadhatónak;
               
            
                  —
               
               
                  érdemben állapítsa meg annak megalapozottságát;
               
            
                  —
               
               
                  állapítsa meg az alperes fél szerződésen kívüli felelősségét;
               
            
                  —
               
               
                  a fent felsorolt okokból kötelezze az alperest:
                  
                              —
                           
                           
                              Marc Folschette részére 219 210 eurónak (azaz kétszáztizenkilencezer-kétszáztíz eurónak);
                           
                        
                              —
                           
                           
                              Tetyana Grygorenko részére 75 000 eurónak (azaz hetvenötezer eurónak);
                           
                        
                              —
                           
                           
                              a Professional Business Solutions SA részére 500 000 eurónak (azaz ötszázezer eurónak);
                           
                        
            
                  —
               
               
                  a Cour d’appel 2017. január 11-én hozott felmentő ítéletétől vagy a jelen kérelem benyújtásától a megfizetésig számított, jogszabály alapján járó törvényes kamatokkal megnövelt összege megfizetésére;
               
            
                  —
               
               
                  az alperes felet kötelezze a jelen eljárás költségeinek a viselésére;
               
            
                  —
               
               
                  tartson fenn a felperes feleknek minden egyéb jogot, jogalapot és eljárást.
               
            
         Jogalapok és fontosabb érvek
      
      Keresetük alátámasztása érdekében a felperesek egyetlen jogalapra hivatkoznak, amely olyan jogszabály kellően súlyos megsértésén alapul, amely magánszemélyek számára jogokat keletkeztet. A felperesek azt róják fel az Európai Csalás Elleni Hivatalnak (OLAF), amely a Bizottság egyik szolgálata, hogy az szándékosan és kellően súlyos módon megsértett több uniós jogszabályt, nyilvánvalóan és súlyos mértékben figyelmen kívül hagyva azokat a korlátokat, amelyek mérlegelési jogköre tekintetében vele szemben fennállnak. Az OLAF ugyanis nem tett eleget az ártatlanság vélelme tiszteletben tartására vonatkozó kötelezettségének, sem az arra irányuló kötelezettségének, hogy mind a terhelő, mind pedig a mentő körülményeket vizsgálja meg, sem pedig annak, hogy szüntesse meg a nyomozást, amennyiben az nem vezetett terhelő bizonyítékok megállapításához. E mulasztások a felperesek által elszenvedett tényleges, közvetlen és valós kár közvetlen okainak minősülnek, amelyre tekintettel a felperesek az EUMSZ 340. cikk és az EUMSZ 268. cikk alapján kártérítést követelnek.